
РЕШЕНИЕ

№ 17 / 11.03.2011 г.

ПРОТОКОЛ № 3 / 11.03.2011 г.


ОТНОСНО: Даване съгласие от Общински съвет – Елена за кандидатстване на община Елена по Програма „Бъди шампион”- 2011 г.


В община Елена  е постъпило писмо изх. № 1-5- 56/14.02.2011 г. от Българския футболен съюз за кандидатстване по Програма „Бъди шампион” – 2011 г. Програмата предвижда изграждане на модулни мини комплекси с цел подем на детско – юношеския футбол и свободен достъп на желаещите да спортуват за здраве. Необходимото финансиране за изпълнение на обекта е разделено между Българския футболен съюз и община Елена, както следва:
1. Българския футболен съюз – 30 000 лева без ДДС
2. Община Елена – 25 000 лева без ДДС
3. Община Елена – 11 100 лева ДДС върху цялата стойност на обекта
За изпълнение на програмата община Елена е необходимо да открие отделна бюджетна сметка в лева, открита в полза на Програма „Бъди шампион”. Разплащането ще се извърши на два етапа: 
 70% аванс, при подписването на договор за изпълнение и 
 30% доплащане до 7/седем/ календарни дни след подписване на   приемно – предавателен протокол между Общината и Изпълнителя.
Във връзка с гореизложеното, на основание чл.21, ал.1, т.23 от Закона за местното самоуправление и местната администрация, ОБЩИНСКИ СЪВЕТ – ЕЛЕНА

РЕШИ:

І. Дава съгласие Община Елена да кандидатства по програма “Бъди шампион” за изграждане на модул “Мини игрище за футбол”.
ІІ. Дава съгласие да се открие отделна бюджетна сметка в лева в полза на изпълнението на Програма “Бъди шампион”.
ІІІ. След изграждането на модул “Мини игрище за футбол” да се стопанисва от  СОУ “Иван Момчилов”, което се задължава да осигури охрана и сервизно обслужване през годините на ползване.

